title: Rozhodnutie Rady (EÚ) 2019/638 z 15. apríla 2019 o pozícii, ktorá sa má v mene Európskej únie zaujať na štrnástom zasadnutí konferencie zmluvných strán pokiaľ ide o niektoré zmeny príloh II, VIII a IX k Bazilejskému dohovoru o riadení pohybov nebezpečných odpadov cez hranice štátov a ich zneškodňovaní

text:
                  24.4.2019

                  SK

                  Úradný vestník Európskej únie

                  L 109/19

         ROZHODNUTIE RADY (EÚ) 2019/638
         z 15. apríla 2019
         o pozícii, ktorá sa má v mene Európskej únie zaujať na štrnástom zasadnutí konferencie zmluvných strán pokiaľ ide o niektoré zmeny príloh II, VIII a IX k Bazilejskému dohovoru o riadení pohybov nebezpečných odpadov cez hranice štátov a ich zneškodňovaní
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 192 ods. 1 v spojení s článkom 218 ods. 9,
         so zreteľom na návrh Európskej komisie,
         keďže:

                     (1)

                     Bazilejský dohovor o riadení pohybov nebezpečných odpadov cez hranice štátov a ich zneškodňovaní (ďalej len „dohovor“) nadobudol platnosť v roku 1992 a Únia ho uzavrela rozhodnutím Rady 93/98/EHS (1).

                     (2)

                     Nariadením Európskeho parlamentu a Rady (ES) č. 1013/2006 (2) sa vykonáva dohovor a rozhodnutie Rady Organizácie pre hospodársku spoluprácu a rozvoj (OECD) C(2001)107/FINAL o revízii rozhodnutia C(92)39/FINAL o riadení pohybu odpadov určených na činnosti zhodnotenia cez štátne hranice (ďalej len „rozhodnutie OECD“) v Únii.

                     (3)

                     V súlade s dohovorom konferencia zmluvných strán zváži a podľa potreby prijme zmeny dohovoru. Zmeny dohovoru sa prijímajú na zasadnutí konferencie zmluvných strán.

                     (4)

                     Konferencia zmluvných strán na svojom štrnástom zasadnutí má zvážiť a podľa potreby prijať zmeny príloh k dohovoru. Uvedenými zmenami sa do príloh II a VIII k dohovoru doplnia položky a v prílohe IX k dohovoru sa zreviduje položka B3010.

                     (5)

                     Návrhy na zmeny príloh II, VIII a IX k dohovoru, ktoré predložilo Nórsko, boli zmluvným stranám rozoslané 26. októbra 2018. Oprava návrhu na zmenu prílohy IX bola zmluvným stranám rozoslaná 6. decembra 2018. Podľa týchto návrhov plastový odpad vyžadujúci si osobitnú pozornosť uvedený v novej položke v prílohe II k dohovoru a nebezpečný plastový odpad uvedený v novej položke v prílohe VIII k dohovoru bude patriť pod kontrolný systém dohovoru, zatiaľ čo s plastovým odpadom, ktorý nie je nebezpečný a ktorý patrí do revidovanej položky B3010 v prílohe IX k dohovoru, sa bude naďalej obchodovať medzi krajinami za súčasných podmienok stanovených v dohovore.

                     (6)

                     Únia by mala podporiť ciele navrhovaných zmien príloh k dohovoru, pretože prispejú k zlepšeniu kontrol vývozov plastového odpadu, k zabráneniu vývozom plastového odpadu do krajín bez primeranej infraštruktúry na účinný zber odpadu a nakladanie s odpadom environmentálne vhodným spôsobom, k podpore nakladania s plastovým odpadom environmentálne vhodným spôsobom, k zníženiu rizika úniku plastového odpadu do životného prostredia a k zabráneniu celosvetovému environmentálnemu problému morského odpadu. Únia by však mala navrhnúť a podporiť úpravy navrhovaných zmien príloh k dohovoru, ktoré navrhlo Nórsko, s cieľom objasniť rozsah uvedených zmien a vylepšiť znenie ako aj stanoviť vhodný dátum na uplatňovanie uvedených zmien, ktorý bude neskorší ako dátum uvedený v článku 18 dohovoru, čím by sa uľahčilo ich vykonávanie a presadzovanie.

                     (7)

                     Je vhodné zachovať súčasný stav, pokiaľ ide o prepravu plastového odpadu, ktorý nie je nebezpečný, vrátane určitých zmesí plastového odpadu, ktorý nie je nebezpečný, v rámci Únie a EHP, a v prípade takejto prepravy teda nevyužívať kontrolný systém vyplývajúci z doplnenia položky do prílohy II k dohovoru. Na tento účel by Únia mala v prípade potreby využiť postupy stanovené v rozhodnutí OECD a postupy pre uzatváranie dvojstranných, mnohostranných a regionálnych dohôd alebo dojednaní týkajúcich sa pohybu nebezpečných odpadov alebo iných odpadov cez hranice štátov so zmluvnými stranami alebo inými stranami v súlade s dohovorom s cieľom zabezpečiť, aby sa v dôsledku prijatia zmeny prílohy II k dohovoru alebo revízie položky B3010 v prílohe IX k dohovoru na prepravu plastového odpadu, ktorý nie je nebezpečný, vrátane určitých zmesí plastového odpadu, ktorý nie je nebezpečný, v rámci Únie a EHP neuplatňovali žiadne dodatočné kontroly.

                     (8)

                     Je vhodné stanoviť pozíciu, ktorá sa má v mene Únie zaujať na štrnástom zasadnutí konferencie zmluvných strán, pokiaľ ide o zmeny príloh II, VIII a IX k dohovoru, keďže uvedené zmeny budú pre Úniu záväzné a môžu rozhodujúcim spôsobom ovplyvniť obsah práva Únie, konkrétne nariadenia (ES) č. 1013/2006,

               PRIJALA TOTO ROZHODNUTIE:

            Článok 1

               1.   Pozícia, ktorá sa má v mene Európskej únie zaujať na štrnástom zasadnutí konferencie zmluvných strán Bazilejského dohovoru o riadení pohybov nebezpečných odpadov cez hranice štátov a ich zneškodňovaní (ďalej len „dohovor“), podporuje prijatie zmien príloh II, VIII a IX k dohovoru s cieľom doplniť a revidovať položky týkajúce sa plastového odpadu s výhradou týchto aspektov:

                           a)

                           Únia podporuje zmeny navrhnuté Nórskom doplniť novú položku do prílohy II k dohovoru, pokiaľ ide o plastový odpad, ktorý nie je nebezpečný a na ktorý sa vzťahuje kontrolný systém dohovoru, za predpokladu, že sa objasní, že táto položka zahŕňa aj zmesi plastového odpadu, ktorý nie je nebezpečný, a že táto položka je jasne vymedzená okrem iného jasnou formuláciou položky B3010 v prílohe IX k dohovoru, s cieľom uľahčiť vykonávanie a presadzovanie povinností zmluvných strán v súvislosti s doplnením novej položky plastového odpadu, ktorý nie je nebezpečný, do prílohy II k dohovoru;

                           b)

                           Únia podporuje zmeny navrhnuté Nórskom doplniť novú položku do prílohy VIII k dohovoru, pokiaľ ide o nebezpečný plastový odpad, na ktorý sa vzťahuje kontrolný systém, za predpokladu, že sa objasní, že táto položka zahŕňa aj zmesi nebezpečného plastového odpadu;

                           c)

                           Únia podporuje zmeny navrhnuté Nórskom zrevidovať položku B3010 v prílohe IX k dohovoru, pokiaľ ide o plastový odpad, ktorý nie je nebezpečný a na ktorý sa nevzťahuje kontrolný, pokiaľ takýto odpad neobsahuje materiál patriaci do niektorej z kategórií uvedených v prílohe I k dohovoru v takej miere, že by vykazoval niektorú z nebezpečných vlastností uvedených v prílohe III k dohovoru, za predpokladu, že sa tento návrh zmení v záujme:

                                       i)

                                       objasnenia rozsahu tak, aby do položky boli zahrnuté len nezmiešané plastové materiály určené na recykláciu alebo prípravu na opätovné použitie, pokiaľ možno s obmedzením na činnosť R3 v prílohe IV k dohovoru;

                                       ii)

                                       vylepšenia znenia a zjednodušenia vymedzenia položky B3010 v prílohe IX k dohovoru tak, aby sa uľahčilo vykonávanie a presadzovanie povinností zmluvných strán v súvislosti s revíziou uvedenej položky, najmä preto, lebo táto položka súvisí s navrhovanou položkou pre plastový odpad, ktorý nie je nebezpečný, v prílohe II k dohovoru;

                           d)

                           Únia navrhuje a podporuje, aby sa na uplatňovanie uvedených zmien stanovil vhodný dátumu, ktorý bude neskorší ako dátum uvedený v článku 18 dohovoru.

               2.   Ak sa na štrnástom zasadnutí konferencie zmluvných strán dohovoru prijme doplnenie novej položky pre plastový odpad, ktorý nie je nebezpečný, do prílohy II k dohovoru alebo revízia položky B3010 v prílohe IX k dohovoru, alebo ak sa prijmú obidve položky, Únia v prípade potreby prijme potrebné opatrenia požadované podľa rozhodnutia OECD a článku 11 dohovoru, aby sa zabezpečilo, že súčasné kontroly prepráv plastového odpadu, ktorý nie je nebezpečný, vrátane určitých zmesí plastového odpadu, ktorý nie je nebezpečný, v rámci Únie a EHP, zostanú nezmenené.

            Článok 2
            S ohľadom na vývoj na štrnástom zasadnutí konferencie zmluvných strán môžu zástupcovia Únie po porade s členskými štátmi na základe koordinácie na mieste, a to bez toho, aby k tomu Rada vydávala ďalšie rozhodnutie, odsúhlasiť ďalšie úpravy pozície uvedenej v článku 1.

            Článok 3
            Toto rozhodnutie nadobúda účinnosť dňom jeho prijatia.

            V Luxemburgu 15. apríla 2019

                  Za Radu

                  predseda

               P. DAEA

            (1)  Rozhodnutie Rady 93/98/EHS z 1. februára 1993 o uzavretí Dohovoru o riadení pohybu nebezpečných odpadov cez hranice štátov a ich zneškodňovaní (Bazilejský dohovor) v mene Spoločenstva (Ú. v. ES L 39, 16.2.1993, s. 1).

            (2)  Nariadenie Európskeho parlamentu a Rady (ES) č. 1013/2006 zo 14. júna 2006 o preprave odpadu (Ú. v. EÚ L 190, 12.7.2006, s. 1).


title: Rozhodnutie Rady (EÚ) 2019/639 z 15. apríla 2019 o pozícii, ktorá sa má v mene Európskej únie zaujať na deviatom zasadnutí Konferencie zmluvných strán, pokiaľ ide o návrhy na zmeny príloh A a B k Štokholmskému dohovoru o perzistentných organických látkach

text:
                  24.4.2019

                  SK

                  Úradný vestník Európskej únie

                  L 109/22

         ROZHODNUTIE RADY (EÚ) 2019/639
         z 15. apríla 2019
         o pozícii, ktorá sa má v mene Európskej únie zaujať na deviatom zasadnutí Konferencie zmluvných strán, pokiaľ ide o návrhy na zmeny príloh A a B k Štokholmskému dohovoru o perzistentných organických látkach
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 192 ods. 1 v spojení s článkom 218 ods. 9,
         so zreteľom na návrh Európskej komisie,
         keďže:

                     (1)

                     Štokholmský dohovor o perzistentných organických látkach (ďalej len „dohovor“) nadobudol platnosť 17. mája 2004 a v mene Únie bol uzavretý rozhodnutím Rady 2006/507/ES (1).

                     (2)

                     Dohovor sa v Únii vykonáva nariadením Európskeho parlamentu a Rady (ES) č. 850/2004 (2).

                     (3)

                     V súlade s článkom 8 dohovoru konferencia zmluvných strán môže zaradiť chemikálie v do zoznamu v prílohách A, B a/alebo C k dohovoru a určiť vo vzťahu k týmto chemikáliám príslušné kontrolné opatrenia.

                     (4)

                     V záujme ochrany ľudského zdravia a životného prostredia pred ďalšími únikmi dikofolu, kyseliny perfluóroktánovej (PFOA), jej solí a zlúčenín súvisiacich s PFOA je potrebné obmedziť alebo eliminovať výrobu a používanie týchto chemikálií na celosvetovej úrovni a podporiť ich zaradenie do zoznamu v príslušných prílohách k dohovoru. Okrem toho je potrebné ďalej obmedziť alebo eliminovať používanie kyseliny perfluóroktánsulfónovej (PFOS), jej solí a perfluorooktánsulfonylfluoridu (PFOSF), a to zmenou alebo vypustením prijateľných účelov a/alebo osobitných výnimiek, ktoré sa uvádzajú v prílohe B k dohovoru.

                     (5)

                     Očakáva sa, že konferencia zmluvných strán na svojom deviatom zasadnutí rozhodne o zaradení uvedených chemikálií do zoznamu v prílohe A k dohovoru a o zmene aktuálnych záznamov v prílohe B k dohovoru.

                     (6)

                     Je vhodné stanoviť pozíciu, ktorá sa má v mene Únie zaujať na deviatom zasadnutí konferencie zmluvných strán pokiaľ ide o zmeny príloh A a B k dohovoru, keďže uvedené zmeny budú pre Úniu záväzné,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie zaujať na deviatom zasadnutí Konferencie zmluvných strán Štokholmského dohovoru o perzistentných organických látkach (ďalej len „dohovor“), je, že so zohľadnením relevantných odporúčaní Výboru pre posudzovanie perzistentných organických látok sa podporí:

                        a)

                        zaradenie dikofolu do zoznamu v prílohe A k dohovoru bez osobitných výnimiek;

                        b)

                        zaradenie kyseliny perfluóroktánovej (PFOA), jej solí a zlúčenín súvisiacich s PFOA do zoznamu v prílohe A k dohovoru, čo zahŕňa aj zaradenie novej časti [X] do prílohy A k dohovoru, s uvedením osobitných výnimiek pre:

                                    i)

                                    výrobu polovodičov alebo súvisiacich elektronických zariadení, počas 10 rokov od nadobudnutia účinnosti týchto zmien výnimka zahŕňa aj náhradné časti zariadení na výrobu polovodičov alebo súvisiacich elektronických zariadení;

                                    ii)

                                    fotografické emulzie nanášané na filmy;

                                    iii)

                                    textílie odolné voči oleju a vode slúžiace na ochranu pracovníkov pred nebezpečnými kvapalinami, ktoré predstavujú riziko pre ich zdravie a bezpečnosť;

                                    iv)

                                    invazívne a implantovateľné zdravotnícke pomôcky;

                                    v)

                                    hasiacu penu na potláčanie pár unikajúcich z kvapalného paliva a na hasenie horiacich kvapalných palív, ktorá sa už nachádza v inštalovaných systémoch vrátane mobilných a pevných systémov;

                                    vi)

                                    použitie perfluóroktán-jodidu na výrobu perfluóroktán-bromidu na účely výroby farmaceutických výrobkov do roku 2036, pod podmienkou pravidelného preskúmania;

                        c)

                        zmena bodu 3 písm. b) časti [X] prílohy A k dohovoru, ktorý sa týka PFOA, jej solí a zlúčenín súvisiacich s PFOA: doplnenie znenia „Testovanie na overenie správneho fungovania nainštalovaného systému, ktorý už obsahuje hasiacu penu, ktorá obsahuje alebo môže obsahovať PFOA, jej soli a zlúčeniny súvisiace s PFOA, sa môže povoliť za predpokladu, že sa zabráni emisiám do životného prostredia a že zachytené odpadové vody sa zlikvidujú environmentálne prijateľným spôsobom v súlade s článkom 6 ods. 1 dohovoru.“;

                        d)

                        vypustenie nasledujúcich „prijateľných účelov“ zo záznamu týkajúceho sa kyseliny perfluóroktánsulfónovej (PFOS) a jej derivátov zo zoznamu v prílohe B k dohovoru: fotosnímkovanie, fotorezistentné a antireflexné nátery pre polovodiče, leptadlo pre viaczložkové polovodiče a keramické filtre, letecké hydraulické kvapaliny, určité zdravotnícke pomôcky (napríklad vrstvy z kopolyméru etyléntetrafluóretylénu (ETFE) a výroba ETFE neprepúšťajúceho röntgenové lúče, diagnostické zdravotnícke pomôcky in vitro a CCD farebné filtre);

                        e)

                        vypustenie nasledujúcich „osobitných výnimiek“ zo záznamu týkajúceho sa PFOS a jej derivátov zo zoznamu v prílohe B k dohovoru: fotošablóny v priemyselných odvetviach polovodičových a tekutých kryštálov (LCD), pokovovanie (pokovovanie tvrdými kovmi), pokovovanie (dekoratívne pokovovanie), elektrické a elektronické súčiastky pre niektoré farebné tlačiarne a farebné kopírovacie zariadenia, insekticídy na boj proti dovezeným červeným mravcom a termitom, produkcia nafty chemickou cestou;

                        f)

                        zmena „prijateľného účelu“ PFOS a jej derivátov v prípade výroby a použitia hasiacej peny na „osobitnú výnimku“ pre použitie hasiacej peny na potláčanie pár unikajúcich z kvapalného paliva a na hasenie horiacich kvapalných palív;

                        g)

                        zmena „prijateľného účelu“ PFOS a jej derivátov v prípade výroby a použitia na pokovovanie (pokovovanie tvrdými kovmi) len v uzavretých systémoch na „osobitnú výnimku“ pre uvedené použitie;

                        h)

                        zmena „prijateľného účelu“ PFOS a jej derivátov v prípade použitia v hmyzových návnadách na boj proti listožravým mravcom rodu Atta spp. a Acromyrmex spp. zahrnutím sulfuramidu a spresnením, že „prijateľný účel“ sa týka len poľnohospodárskeho použitia.

            Článok 2
            S ohľadom na vývoj na deviatom zasadnutí konferencie zmluvných strán môžu zástupcovia Únie po porade s členskými štátmi na základe koordinácie na mieste, a to bez toho, aby k tomu Rada vydávala ďalšie rozhodnutie, odsúhlasiť menšie úpravy pozície uvedenej v článku 1.

            Článok 3
            Toto rozhodnutie nadobúda účinnosť dňom jeho prijatia.

            V Luxemburgu 15. apríla 2019

                  Za Radu

                  predseda

               P. DAEA

            (1)  Rozhodnutie Rady 2006/507/ES zo 14. októbra 2004 o uzavretí Štokholmského dohovoru o perzistentných organických látkach v mene Európskeho spoločenstva (Ú. v. EÚ L 209, 31.7.2006, s. 1).

            (2)  Nariadenie Európskeho parlamentu a Rady (ES) č. 850/2004 z 29. apríla 2004 o perzistentných organických znečisťujúcich látkach, ktorým sa mení a dopĺňa smernica 79/117/EHS (Ú. v. EÚ L 158, 30.4.2004, s. 7).


title: Rozhodnutie Rady (EÚ) 2019/640 z 15. apríla 2019 o pridelení finančných prostriedkov, ktorých viazanosť bola v rámci projektov realizovaných z 10. Európskeho rozvojového fondu zrušená, na účely doplnenia mierového nástroja pre Afriku

text:
                  24.4.2019

                  SK

                  Úradný vestník Európskej únie

                  L 109/24

         ROZHODNUTIE RADY (EÚ) 2019/640
         z 15. apríla 2019
         o pridelení finančných prostriedkov, ktorých viazanosť bola v rámci projektov realizovaných z 10. Európskeho rozvojového fondu zrušená, na účely doplnenia mierového nástroja pre Afriku
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na Vnútornú dohodu medzi zástupcami vlád členských štátov Európskej únie zasadajúcimi v Rade o financovaní pomoci Európskej únie na základe viacročného finančného rámca na obdobie rokov 2014 – 2020 v súlade s Dohodou o partnerstve AKT – EÚ a o poskytnutí finančnej pomoci zámorským krajinám a územiam, na ktoré sa vzťahuje štvrtá časť Zmluvy o fungovaní Európskej únie (1), a najmä na jej článok 1 ods. 4,
         so zreteľom na návrh Európskej komisie,
         keďže:

                     (1)

                     V rámci 11. Európskeho rozvojového fondu (ďalej len „ERF“) Únia dosiaľ viazala prostriedky v celkovej výške 1 627 300 000 EUR na mierový nástroj pre Afriku s cieľom poskytnúť finančnú podporu pre reakcie Africkej únie na prebiehajúce a vznikajúce bezpečnostné krízy v Afrike. Táto angažovanosť v oblasti mieru a bezpečnosti na africkom kontinente by mala pokračovať aj v období 2019 – 2020.

                     (2)

                     Požiadavky mierového nástroja pre Afriku na obdobie 2019 – 2020 sú odhadnuté na 814 860 000 EUR.

                     (3)

                     Je vhodné použiť finančné prostriedky, ktorých viazanosť bola v rámci projektov realizovaných z 10. ERF zrušená, na zabezpečenie financovania mierového nástroja pre Afriku do konca roku 2020.

                     (4)

                     Týmito finančnými prostriedkami by sa mali financovať činnosti mierového nástroja pre Afriku vrátane podpory zabezpečenia prevádzkyschopnosti africkej mierovej a bezpečnostnej štruktúry, podpory iniciatív zameraných na predchádzanie násilným konfliktom a ich riadenie v prípade naliehavých a nepredvídaných potrieb v krízových situáciách (mechanizmus včasnej reakcie) a podpory mierových operácií pod africkým vedením, a mali by pokryť podporné výdavky, ktoré vznikli Komisii.

                     (5)

                     Uvedené finančné prostriedky by sa mali použiť v súlade s príslušným viacročným akčným programom mierového nástroja pre Afriku a s pravidlami a postupmi uplatniteľnými na 11. ERF, ako sa stanovuje v nariadeniach Rady (EÚ) 2015/322 (2) a (EÚ) 2018/1877 (3),

               PRIJALA TOTO ROZHODNUTIE:

            Článok 1
            Na účely doplnenia mierového nástroja pre Afriku na obdobie 2019 – 2020 sa prideľuje suma do výšky maximálne 445 860 000 EUR z finančných prostriedkov, ktorých viazanosť bola v rámci projektov realizovaných z 10. Európskeho rozvojového fondu (ERF) zrušená.
            Z tejto sumy sa maximálne 14 860 000 EUR pridelí na podporné výdavky, ktoré vzniknú Komisii.
            Uvedené finančné prostriedky sa použijú v súlade s pravidlami a postupmi uplatniteľnými na 11. ERF.

            Článok 2
            Toto rozhodnutie nadobúda účinnosť dňom nasledujúcim po jeho prijatí.

            V Luxemburgu 15. apríla 2019

                  Za Radu

                  predseda

               P. DAEA

            (1)  Ú. v. EÚ L 210, 6.8.2013, s. 1.

            (2)  Nariadenie Rady (EÚ) 2015/322 z 2. marca 2015 o vykonávaní 11. Európskeho rozvojového fondu (Ú. v. EÚ L 58, 3.3.2015, s. 1).

            (3)  Nariadenie Rady (EÚ) 2018/1877 z 26. novembra 2018 o finančných pravidlách, ktoré sa vzťahujú na 11. Európsky rozvojový fond a o zrušení nariadenia (EÚ) 2015/323 (Ú. v. EÚ L 307, 3.12.2018, s. 1).


title: Rozhodnutie Európskej centrálnej banky (EÚ) 2019/685 z 18. apríla 2019 o celkovej výšky ročných poplatkov za dohľad za rok 2019 (ECB/2019/10)

text:
                  2.5.2019

                  SK

                  Úradný vestník Európskej únie

                  L 115/16

         ROZHODNUTIE EURÓPSKEJ CENTRÁLNEJ BANKY (EÚ) 2019/685
         z 18. apríla 2019
         o celkovej výšky ročných poplatkov za dohľad za rok 2019 (ECB/2019/10)
         RADA GUVERNÉROV EURÓPSKEJ CENTRÁLNEJ BANKY,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (1), a najmä na jeho článok 30,
         so zreteľom na nariadenie Európskej centrálnej banky (EÚ) č. 1163/2014 z 22. októbra 2014 o poplatkoch za dohľad (ECB/2014/41) (2), a najmä na jeho článok 3 ods. 1 a článok 9 ods. 2,
         keďže:

                     (1)

                     Celková výška ročných poplatkov za dohľad, ktoré sa majú účtovať podľa článku 9 ods. 2 nariadenia (EÚ) č. 1163/2014 (ECB/2014/41) by mala pokrývať, ale neprevyšovať výdavky Európskej centrálnej banky (ECB) vynaložené v súvislosti s jej úlohami v oblasti dohľadu počas príslušného poplatkového obdobia. Tieto výdavky tvoria náklady priamo súvisiace s úlohami ECB v oblasti dohľadu, napríklad náklady na priamy dohľad nad významnými subjektmi, monitorovanie dohľadu nad menej významnými subjektmi a výkon horizontálnych úloh a špecializovaných služieb. Ich súčasťou sú tiež náklady, ktoré priamo nesúvisia s úlohami ECB v oblasti dohľadu, napríklad náklady na služby poskytované podpornými útvarmi ECB vrátane prevádzky priestorov, riadenia ľudských zdrojov, administratívnych služieb, rozpočtu a kontrolingu, účtovníctva, právnych služieb, komunikačných a prekladateľských služieb, interného auditu a štatistických služieb a služieb informačných technológií.

                     (2)

                     Na účely výpočtu ročných poplatkov za dohľad, ktoré majú platiť významné dohliadané subjekty a významné dohliadané skupiny, ako aj menej významné dohliadané subjekty a menej významné dohliadané skupiny, by mali byť celkové náklady rozdelené na základe výdavkov pridelených príslušným funkčným oblastiam, ktoré vykonávajú priamy dohľad nad významnými dohliadanými subjektmi a významnými dohliadanými skupinami a nepriamy dohľad nad menej významnými dohliadanými subjektmi a menej významnými dohliadanými skupinami.

                     (3)

                     Celková výška ročných poplatkov za dohľad za rok 2019 by sa mala vypočítať ako súčet: a) odhadu ročných nákladov na úlohy v oblasti dohľadu v roku 2019 založeného na schválenom rozpočte ECB na rok 2019 pri zohľadnení vývoja odhadovaných ročných nákladov ECB, ktoré boli známe v čase prijatia tohto rozhodnutia a b) prebytok alebo schodok z roku 2018.

                     (4)

                     Prebytok alebo schodok by sa mal určiť odpočítaním skutočných ročných nákladov vynaložených na úlohy v oblasti dohľadu v roku 2018 uvedených v ročnej účtovnej závierke ECB za rok 2018 (3) od odhadovaných ročných nákladov v roku 2018 uvedených v prílohe k rozhodnutiu Európskej centrálnej banky (EÚ) 2018/667 (ECB/2018/12) (4).

                     (5)

                     V súlade s článkom 5 ods. 3 nariadenia (EÚ) č. 1163/2014 (ECB/2014/41) by sa pri odhade ročných nákladov na úlohy v oblasti dohľadu v roku 2019 mala zohľadniť výška poplatkov z predchádzajúcich poplatkových období, ktoré nebolo možné vybrať, prijaté platby úrokov v súlade s článkom 14 a sumy prijaté alebo vrátené v súlade s článkom 7 ods. 3 uvedeného nariadenia,

               PRIJALA TOTO ROZHODNUTIE:

            Článok 1
            Vymedzenie pojmov
            Na účely tohto rozhodnutia sa uplatňujú vymedzenia pojmov uvedené v nariadení Európskej centrálnej banky (EÚ) č. 468/2014 (ECB/2014/17) (5) a v nariadení (EÚ) č. 1163/2014 (ECB/2014/41).

            Článok 2
            Celková výška ročných poplatkov za dohľad za rok 2019

               1.   Celková výška ročných poplatkov za dohľad za rok 2019 je 576 020 336 EUR a je vypočítaná tak, ako je to uvedené v prílohe I.

               2.   Každá kategória dohliadaných subjektov a dohliadaných skupín bude platiť ročné poplatky za dohľad v tejto celkovej výške:

                           a)

                           významné dohliadané subjekty a významné dohliadané skupiny: 524 196 987 EUR;

                           b)

                           menej významné dohliadané subjekty a menej významné dohliadané skupiny: 51 823 349 EUR.

                     Rozdelenie celkovej výšky ročných poplatkov za dohľad za rok 2019, ktoré má platiť každá kategória, je uvedené v prílohe II.

            Článok 3
            Nadobudnutie účinnosti
            Toto rozhodnutie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej únie.

            Vo Frankfurte nad Mohanom 18. apríla 2019

                  Prezident ECB

               Mario DRAGHI

            (1)  Ú. v. EÚ L 287, 29.10.2013, s. 63.

            (2)  Ú. v. EÚ L 311, 31.10.2014, s. 23.

            (3)  Uverejnené vo februári 2019 na webovom sídle ECB www.ecb.europa.eu.

            (4)  Rozhodnutie Európskej centrálnej banky (EÚ) 2018/667 z 19. apríla 2018 o celkovej výške ročných poplatkov za dohľad za rok 2018 (ECB/2018/12) (Ú. v. EÚ L 111, 2.5.2018, s. 3).

            (5)  Nariadenie Európskej centrálnej banky (EÚ) č. 468/2014 zo 16. apríla 2014 o rámci pre spoluprácu v rámci jednotného mechanizmu dohľadu medzi Európskou centrálnou bankou, príslušnými vnútroštátnymi orgánmi a určenými vnútroštátnymis orgánmi (nariadenie o rámci JMD) (ECB/2014/7) (Ú. v. EÚ L 141, 14.5.2014, s. 1).

            PRÍLOHA I

               Výpočet celkovej výšky ročných poplatkov za dohľad za rok 2019

                        (v EUR)

                           Odhad ročných nákladov v roku 2019

                           559 007 136

                        Mzdy a dávky

                        264 525 116

                        Prenájom a údržba budov

                        58 866 157

                        Ostatné prevádzkové výdavky

                        235 615 863

                           Prebytok/schodok z roku 2018

                           15 332 187

                           Sumy, ktoré je potrebné zohľadniť v súlade s článkom 5 ods. 3 nariadenia (EÚ) č. 1163/2014 (ECB/2014/41)

                           1 681 013

                        Výška poplatkov z predchádzajúcich poplatkových období, ktoré nebolo možné vybrať

                        0

                        Platby úrokov prijaté v súlade s článkom 14 uvedeného nariadenia

                        – 9 626

                        Všetky sumy prijaté alebo vrátené v súlade s článkom 7 ods. 3 uvedeného nariadenia

                        1 690 639

                           CELKOM

                           576 020 336

            PRÍLOHA II

               Rozdelenie celkovej výšky ročných poplatkov za dohľad za rok 2019

                        (v EUR)

                        Významné dohliadané subjekty a významné dohliadané skupiny

                        Menej významné dohliadané subjekty a menej významné dohliadané skupiny

                        Celkom

                           Odhad ročných nákladov v roku 2019

                           508 696 494

                           50 310 642

                           559 007 136

                           Prebytok/schodok z roku 2018

                           13 952 290

                           1 379 897

                           15 332 187

                           Sumy, ktoré je potrebné zohľadniť v súlade s článkom 5 ods. 3 nariadenia (EÚ) č. 1163/2014 (ECB/2014/41)

                           1 548 203

                           132 810

                           1 681 013

                        Výška poplatkov z predchádzajúcich poplatkových období, ktoré nebolo možné vybrať

                        0

                        0

                        0

                        Platby úrokov prijaté v súlade s článkom 14 uvedeného nariadenia

                        – 7 918

                        – 1 708

                        – 9 626

                        Všetky sumy prijaté alebo vrátené v súlade s článkom 7 ods. 3 uvedeného nariadenia

                        1 556 121

                        134 518

                        1 690 639

                           CELKOM

                           524 196 987

                           51 823 349

                           576 020 336


Rozhodnutie Komisie z 26/04/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9346 - Investcorp Investment Holdings Limited / Aberdeen Asset Management plc) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Rady (EÚ) 2019/824 zo 14. mája 2019 o pozícii, ktorá sa má v mene Európskej únie zaujať v rozšírenej komisii na ochranu tuniaka južného (CCSBT), a o zrušení rozhodnutia z 12. júna 2014 o pozícii, ktorá sa má v mene Únie zaujať v CCSBT

text:
                  22.5.2019

                  SK

                  Úradný vestník Európskej únie

                  L 134/19

         ROZHODNUTIE RADY (EÚ) 2019/824
         zo 14. mája 2019
         o pozícii, ktorá sa má v mene Európskej únie zaujať v rozšírenej komisii na ochranu tuniaka južného (CCSBT), a o zrušení rozhodnutia z 12. júna 2014 o pozícii, ktorá sa má v mene Únie zaujať v CCSBT
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 43 v spojení s článkom 218 ods. 9,
         so zreteľom na návrh Európskej komisie,
         keďže:

                     (1)

                     Únia rozhodnutím Rady (EÚ) 2015/2437 (1) uzavrela Dohovor o ochrane tuniaka južného (2) (ďalej len „dohovor CSBT“), ktorým sa zriadila Komisia na ochranu tuniaka južného (CCSBT).

                     (2)

                     CCSBT je zodpovedný za riadenie a ochranu rybolovných zdrojov v oblasti výskytu tuniaka južného. Keďže dohovor CSBT sa obmedzuje na štáty, CCSBT zriadila „rozšírenú komisiu CCSBT“, ktorá okrem členov CCSBT zahŕňa aj rybárske subjekty a Úniu. V rámci CCSBT pripravuje rozšírená komisia CCSBT rozhodnutia, ktoré potom CCSBT formálne schvaľuje. CCSBT prijíma ochranné a riadiace opatrenia na ochranu, riadenie a optimálne využívanie tuniaka južného. Takéto opatrenia sa môžu stať pre Úniu záväznými.

                     (3)

                     V nariadení Európskeho parlamentu a Rady (EÚ) č. 1380/2013 (3) sa stanovuje, že Únia zabezpečuje, aby boli rybolovné a akvakultúrne činnosti dlhodobo environmentálne udržateľné a riadili sa spôsobom, ktorý je v súlade s cieľmi, ktorými je dosiahnuť hospodársky a sociálny prínos a prínos v oblasti zamestnanosti, a prispieť k dostupnosti dodávok potravín. V uvedenom nariadení sa takisto stanovuje, že Únia má pri riadení rybárstva uplatňovať prístup predbežnej opatrnosti a zabezpečiť, aby sa pri využívaní morských biologických zdrojov populácie lovených druhov obnovovali a udržiavali nad úrovňami, pri ktorých možno dosiahnuť maximálny udržateľný výnos. Okrem toho sa v ňom stanovuje, že Únia má prijímať riadiace a ochranné opatrenia na základe najlepších dostupných vedeckých odporúčaní, podporovať prehlbovanie vedeckých poznatkov a odporúčaní, postupne eliminovať odhadzovanie úlovkov a presadzovať rybolovné metódy, ktoré prispievajú k selektívnejšiemu rybolovu, zabraňovaniu nechceným úlovkom a maximálnemu možnému zníženiu ich množstva, ako aj rybolovu s malým vplyvom na morské ekosystémy a rybolovné zdroje. Okrem toho sa v nariadení (EÚ) č. 1380/2013 špecificky uvádza, že dané ciele a zásady má Únia uplatňovať v rámci vonkajších vzťahov v oblasti rybárstva.

                     (4)

                     V spoločnom oznámení vysokého predstaviteľa Únie pre zahraničné veci a bezpečnostnú politiku a Európskej komisie s názvom „Medzinárodná správa oceánov: program pre budúcnosť našich oceánov“, ako aj v záveroch Rady k danému spoločnému oznámeniu sa uvádza, že podstatou činnosti Únie v týchto fórach je presadzovanie opatrení na podporu a zefektívnenie činnosti regionálnych organizácií pre riadenie rybárstva (RFMO) a v prípade potreby zlepšenie ich správy.

                     (5)

                     V oznámení Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov s názvom „Európska stratégia pre plasty v obehovom hospodárstve“ sa uvádzajú špecifické opatrenia na zníženie množstva plastov v mori a znečisťovania mora, ako aj množstva strateného alebo opusteného rybárskeho výstroja na mori.

                     (6)

                     Je vhodné stanoviť pozíciu, ktorá sa má na roky 2019 až 2023 zaujať v mene Únie na zasadnutiach CCSBT, pretože ochranné opatrenia CCSBT a jej opatrenia na presadzovanie práva sa stanú pre Úniu záväznými a môžu rozhodujúcim spôsobom ovplyvniť obsah práva Únie, konkrétne nariadení Rady (ES) č. 1005/2008 (4) a (ES) č. 1224/2009 (5) a nariadenia Európskeho parlamentu a Rady (EÚ) 2017/2403 (6).

                     (7)

                     Súčasná pozícia, ktorá sa má zaujať v mene Únie na zasadnutiach CCSBT, je stanovená v rozhodnutí Rady z 12. júna 2014 o pozícii, ktorá sa má v mene Únie zaujať v CCSBT. Je vhodné zrušiť uvedené rozhodnutie a nahradiť ho novým rozhodnutím, ktoré sa bude vzťahovať na roky 2019 až 2023.

                     (8)

                     Vzhľadom na to, že rybolovné zdroje v oblasti výskytu tuniaka južného majú premenlivý charakter a je teda potrebné, aby pozícia Únie zodpovedala aktuálnemu vývoju vrátane nových vedeckých a iných relevantných informácií predložených pred zasadnutiami CCSBT alebo počas nich, mali by sa v súlade so zásadou lojálnej spolupráce medzi inštitúciami Únie zakotvenou v článku 13 ods. 2 Zmluvy o Európskej únii stanoviť postupy na každoročnú špecifikáciu pozície Únie na roky 2019 až 2023,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie zaujať na zasadnutiach rozšírenej komisie na ochranu tuniaka južného (CCSBT), je stanovená v prílohe I.

            Článok 2
            Pozícia, ktorú má zaujať Únia na zasadnutiach rozšírenej komisie CCSBT, sa každoročne špecifikuje v súlade s prílohou II.

            Článok 3
            Rada na návrh Komisie posúdi a podľa potreby zreviduje pozíciu Únie stanovenú v prílohe I, a to najneskôr do konania výročného zasadnutia rozšírenej komisie CCSBT v roku 2024.

            Článok 4
            Rozhodnutie Rady z 12. júna 2014 o pozícii, ktorá sa má v mene Európskej únie zaujať v Komisii na ochranu tuniaka južného (CCSBT), sa týmto zrušuje.

            Článok 5
            Toto rozhodnutie nadobúda účinnosť dňom jeho prijatia.

            V Bruseli 14. mája 2019

                  Za Radu

                  predseda

               P. DAEA

            (1)  Rozhodnutie Rady (EÚ) 2015/2437 zo 14. decembra 2015 o uzavretí v mene Európskej únie Dohody vo forme výmeny listov medzi Európskou úniou a Komisiou na ochranu tuniaka južného (CCSBT) o členstve Únie v rozšírenej komisii Dohovoru o ochrane tuniaka južného (Ú. v. EÚ L 336, 23.12.2015, s. 27).

            (2)  Dohoda vo forme výmeny listov medzi Európskou úniou a Komisiou na ochranu tuniaka južného (CCSBT) o členstve Únie v rozšírenej komisii Dohovoru o ochrane tuniaka južného (Ú. v. EÚ L 234, 8.9.2015, s. 3).

            (3)  Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).

            (4)  Nariadenie Rady (ES) č. 1005/2008 z 29. septembra 2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie, ktorým sa menia a dopĺňajú nariadenia (EHS) č. 2847/93, (ES) č. 1936/2001 a (ES) č. 601/2004 a ktorým sa zrušujú nariadenia (ES) č. 1093/94 a (ES) č. 1447/1999 (Ú. v. EÚ L 286, 29.10.2008, s. 1).

            (5)  Nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Únie na zabezpečenie dodržiavania pravidiel spoločnej politiky v oblasti rybného hospodárstva a ktorým sa menia a dopĺňajú nariadenia (ES) č. 847/96, (ES) č. 2371/2002, (ES) č. 811/2004, (ES) č. 768/2005, (ES) č. 2115/2005, (ES) č. 2166/2005, (ES) č. 388/2006, (ES) č. 509/2007, (ES) č. 676/2007, (ES) č. 1098/2007, (ES) č. 1300/2008, (ES) č. 1342/2008 a ktorým sa zrušujú nariadenia (EHS) č. 2847/93, (ES) č. 1627/94 a (ES) č. 1966/2006 (Ú. v. EÚ L 343, 22.12.2009, s. 1).

            (6)  Nariadenie Európskeho parlamentu a Rady (EÚ) 2017/2403 z 12. decembra 2017 o udržateľnom riadení vonkajších rybárskych flotíl, ktorým sa zrušuje nariadenie Rady (ES) č. 1006/2008 (Ú. v. EÚ L 347, 28.12.2017, s. 81).

            PRÍLOHA I

               Pozícia, ktorá sa má zaujať v mene Únie v rozšírenej Komisii Dohovoru o ochrane tuniaka južného (CCSBT)

            1.   ZÁSADY
            V rámci organizácie CCSBT Únia:

                        a)

                        koná v súlade s cieľmi a zásadami, ktoré sleduje v rámci spoločnej rybárskej politiky (SRP), najmä prostredníctvom prístupu predbežnej opatrnosti a v súlade s cieľmi súvisiacimi s dosiahnutím maximálneho udržateľného výnosu podľa článku 2 ods. 2 nariadenia (EÚ) č. 1380/2013, aby tak podporila vykonávanie ekosystémového prístupu k riadeniu rybárstva a v maximálnej možnej miere zamedzila nechceným úlovkom a znížila ich počet, postupne eliminovala odhadzovanie úlovkov a minimalizovala vplyv rybolovných činností na morské ekosystémy a ich biotopy, a zároveň zabezpečila prostredníctvom podpory rentabilného a konkurencieschopného sektora rybárstva Únie primeranú životnú úroveň osobám závislým od rybolovných činností a zohľadnila záujmy spotrebiteľov;

                        b)

                        vyvíja snahu o primerané zapojenie zainteresovaných strán do fázy prípravy opatrení CCSBT a zabezpečuje, aby opatrenia prijaté v rámci CCSBT boli v súlade s dohovorom CSBT;

                        c)

                        zabezpečuje, aby opatrenia prijaté v rámci CCSBT boli v súlade s medzinárodným právom, a to najmä s ustanoveniami Dohovoru OSN o morskom práve z roku 1982, Dohody OSN z roku 1995 o ochrane a využívaní transzonálnych populácií rýb a populácií rýb migrujúcich na veľké vzdialenosti, ako aj Dohody z roku 1993 o podporovaní dodržiavania medzinárodných ochranných a riadiacich opatrení rybárskymi plavidlami na šírom mori a Dohody Organizácie OSN pre výživu a poľnohospodárstvo o opatreniach prístavných štátov z roku 2009;

                        d)

                        podporuje pozície konzistentné s najlepšou praxou regionálnych organizácií pre riadenie rybárstva (RFMO) v rovnakej oblasti;

                        e)

                        vyvíja úsilie o dosiahnutie synergie s politikou, ktorú sama presadzuje v rámci bilaterálnych vzťahov s tretími krajinami v oblasti rybárstva, a zabezpečuje súdržnosť s ostatnými svojimi politikami, najmä v oblasti vonkajších vzťahov, zamestnanosti, životného prostredia, obchodu, rozvoja a výskumu a inovácie;

                        f)

                        zabezpečuje dodržiavanie medzinárodných záväzkov Únie;

                        g)

                        koná v súlade so závermi Rady z 19. marca 2012 k oznámeniu Komisie o vonkajšom rozmere spoločnej rybárskej politiky (1);

                        h)

                        vyvíja úsilie o vytvorenie rovnakých podmienok pre flotilu Únie v oblasti výskytu tuniaka južného, ktoré vychádzajú z rovnakých zásad a noriem, aké platia podľa práva Únie, a podporuje jednotné vykonávanie uvedených zásad a noriem;

                        i)

                        koná v súlade so závermi Rady (2) k spoločnému oznámeniu vysokej predstaviteľky Únie pre zahraničné veci a bezpečnostnú politiku a Európskej komisie s názvom Medzinárodná správa oceánov: program pre budúcnosť našich oceánov (3), propaguje opatrenia na podporu a zvýšenie účinnosti opatrení CCSBT a v relevantných prípadoch zlepšuje jej správu a výsledky (najmä pokiaľ ide o vedu, dodržiavanie pravidiel, transparentnosť a rozhodovací proces), čo má prispieť ku všetkým aspektom udržateľného využívania oceánov;

                        j)

                        podporuje koordináciu medzi RFMO a regionálnymi morskými dohovormi a v relevantných prípadoch aj spoluprácu s medzinárodnými organizáciami v rámci ich mandátu;

                        k)

                        podporuje koordináciu a spoluprácu s inými RFMO zameranými na tuniaky v záležitostiach spoločného záujmu, a to najmä oživením tzv. procesu z Kóbe v prípade RFMO zameraných na tuniaky a jeho rozšírením na všetky RFMO.

                  2.   SMEROVANIE ÚSILIA
            Únia vyvíja v relevantných prípadoch úsilie o podporu CCSBT pri prijímaní týchto opatrení:

                        a)

                        opatrenia na ochranu a riadenie rybolovných zdrojov v oblasti výskytu tuniaka južného, ktoré vychádzajú z najlepších dostupných vedeckých odporúčaní, vrátane regulácie celkového povoleného výlovu (TAC) a kvót alebo úsilia pre živé morské biologické zdroje, na ktoré sa vzťahuje CCSBT, ktorými sa najneskôr do roku 2020 dosiahne alebo udrží miera využívania na úrovni maximálneho udržateľného výnosu. Tieto ochranné a riadiace opatrenia zahŕňajú v prípade potreby špecifické opatrenia zamerané na nadmerne lovené populácie, aby sa dosiahla rovnováha medzi rybolovným úsilím a dostupnými rybolovnými možnosťami;

                        b)

                        opatrení na zabraňovanie nezákonným, nenahláseným a neregulovaným (NNN) rybolovným činnostiam, na odrádzanie od nich a ich odstránenie v oblasti výskytu tuniaka južného vrátane zaraďovania príslušných plavidiel do zoznamu plavidiel vykonávajúcich NNN rybolov;

                        c)

                        opatrenia na posilnenie zberu vedeckých údajov v oblasti rybolovu a na podporu lepšej spolupráce medzi odvetvím a vedcami;

                        d)

                        opatrení na monitorovanie, kontrolu a dohľad v oblasti výskytu tuniaka južného s cieľom zabezpečiť účinnú kontrolu a súlad s opatreniami prijatými v rámci CCSBT;

                        e)

                        opatrení s cieľom minimalizovať negatívny vplyv rybolovných činností a akvakultúry na morskú biodiverzitu a morské ekosystémy a ich biotopy vrátane opatrení na zníženie znečisťovania mora a prevenciu odhadzovania plastov do mora a zníženie vplyvu plastov v mori na morskú biodiverzitu a ekosystémy, opatrení na ochranu citlivých morských ekosystémov v oblasti výskytu tuniaka južného v súlade s rezolúciami VZ OSN a opatrení na prevenciu a maximálne možné zníženie nechcených úlovkov vrátane obzvlášť zraniteľných morských druhov a na postupnú elimináciu odhadzovania úlovkov;

                        f)

                        opatrenia na riadenie používania zariadení na zhlukovanie rýb (FAD), najmä s cieľom zlepšiť zber údajov, presne kvantifikovať, sledovať a monitorovať používanie FAD, znižovať ich vplyv na zraniteľné populácie tuniakov, zmierňovať ich potenciálne účinky na cieľové a necieľové druhy, ako aj na ekosystém;

                        g)

                        opatrenia na zníženie vplyvu opusteného, strateného alebo inak vyradeného rybárskeho výstroja (ALDFG) v oceáne a uľahčenie vyhľadávania a výlovu takéhoto výstroja a znižovanie jeho podielu na tvorbe morského odpadu;

                        h)

                        opatrení zameraných na zákaz rybolovu zacieleného výlučne na získavanie žraločích plutiev a opatrení, podľa ktorých je povinné vyloďovať všetky žraloky so všetkými plutvami neoddelenými od tela;

                        i)

                        v náležitých prípadoch a v miere, ktorú umožňujú relevantné ustanovujúce dokumenty, odporúčania na podporu vykonávania Dohovoru Medzinárodnej organizácie práce o práci v odvetví rybolovu (ILO);

                        j)

                        ďalších technických opatrení na základe odporúčaní pomocných orgánov a pracovných skupín CCSBT.

               (1)  7087/12 REV 1 ADD 1 COR 1.

               (2)  7348/1/17 REV 1 z 24.3.2017.

               (3)  JOIN(2016) 49 final z 10.11.2016.

            PRÍLOHA II

               Každoročná špecifikácia pozície Únie, ktorá sa má prijať na zasadnutiach rozšírenej Komisie na ochranu tuniaka južného

            Pred každým zasadnutím rozšírenej komisie CCSBT sa v prípade, že orgán je vyzvaný prijať rozhodnutia s právnym účinkom pre Úniu, podniknú kroky potrebné na to, aby sa v pozícii, ktorá sa má vyjadriť v mene Únie, zohľadnili najnovšie vedecké a iné relevantné informácie predložené Komisii v súlade so zásadami a smerovaním úsilia stanovenými v prílohe I.
            Na tento účel a na základe daných informácií Komisia predloží Rade na diskusiu a schválenie konkrétnych aspektov navrhovanej špecifikácie pozície Únie písomný dokument, v ktorom uvedie informácie o navrhovanej špecifikácii pozície Únie, a to v dostatočnom predstihu pred každým výročným zasadnutím CCSBT.
            Ak v priebehu zasadnutia rozšírenej komisie CCSBT, a to ani priamo na mieste, nemožno dosiahnuť dohodu o tom, aby sa v pozícii Únie zohľadnili nové prvky, záležitosť sa postúpi Rade alebo jej prípravným orgánom.


Rozhodnutie Komisie z 28/06/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9252 - China Molybdenum Co. Ltd / IXM BV) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 27/06/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9362 - Suez Organique / Avril PA / Terrial) podľa nariadenia Rady (ES) č. 139/2004 (Iba francúzské znenie je autentické)


Rozhodnutie Komisie z 01/07/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9384 - Sumitomo Corporation / Nippon Steel Corporation) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 27/06/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9327 - Jiangsu Yangzijiang Shipbuilding Co., Ltd. / Mitsui E&S Shipbuilding Co., Ltd. / Mitsui & Co., Ltd.) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Rady z 8. júla 2019, ktorým sa vymenúva jeden člen správnej rady Európskej agentúry pre bezpečnosť a ochranu zdravia pri práci (EU-OSHA) za Maďarsko

text:
                  10.7.2019

                  SK

                  Úradný vestník Európskej únie

                  C 232/4

         ROZHODNUTIE RADY
         z 8. júla 2019,
         ktorým sa vymenúva jeden člen správnej rady Európskej agentúry pre bezpečnosť a ochranu zdravia pri práci (EU-OSHA) za Maďarsko
         (2019/C 232/03)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2019/126 zo 16. januára 2019, ktorým sa zriaďuje Európska agentúra pre bezpečnosť a ochranu zdravia pri práci (EU-OSHA) a ktorým sa zrušuje nariadenie Rady (ES) č. 2062/94 (1), a najmä na jeho článok 4,
         so zreteľom na zoznam kandidátov, ktorý Rade predložili vlády členských štátov a zamestnanecké a zamestnávateľské organizácie,
         so zreteľom na zoznamy členov a náhradníkov Poradného výboru pre bezpečnosť a ochranu zdravia pri práci,
         keďže:

                     (1)

                     Rada svojím rozhodnutím z 9. apríla 2019 (2) vymenovala členov a náhradníkov správnej rady Európskej agentúry pre bezpečnosť a ochranu zdravia pri práci na obdobie od 1. apríla 2019 do 31. marca 2023.

                     (2)

                     Organizácia zamestnávateľov BusinessEurope navrhla kandidátku na jedno neobsadené miesto,

               PRIJALA TOTO ROZHODNUTIE:

            Článok 1
            Za členku správnej rady Európskej agentúry pre bezpečnosť a ochranu zdravia pri práci (EU-OSHA) sa na obdobie, ktoré trvá do 31. marca 2023, vymenúva:
            ZÁSTUPCOVIA ORGANIZÁCIÍ ZAMESTNÁVATEĽOV

                        Krajina

                        Člen

                        Náhradník

                        Maďarsko

                        Judit H. NAGY

            Článok 2
            Členov a náhradníkov, ktorí ešte nie sú navrhnutí, vymenuje Rada neskôr.

            Článok 3
            Toto rozh. Júla odnutie nadobúda účinnosť dňom jeho prijatia.

            V Bruseli 8. júla 2019

                  Za Radu

                  Predsedníčka

               A.-K. PEKONEN

            (1)  Ú. v. EÚ L 30, 31.1.2019, s. 58.

            (2)  Ú. v. EÚ C 135, 11.4.2019, s. 7.


title: Rozhodnutie Rady (EÚ) 2019/1179 z 8. júla 2019 o pozícii, ktorá sa má v mene Európskej únie prijať v Spoločnom výbore EHP k zmene Protokolu 31 k Dohode o EHP o spolupráci v špecifických oblastiach mimo štyroch slobôd (rozpočtový riadok 02 04 77 03 — Prípravná akcia pre výskum v oblasti obrany) (Text s významom pre EHP)

text:
                  11.7.2019

                  SK

                  Úradný vestník Európskej únie

                  L 185/39

         ROZHODNUTIE RADY (EÚ) 2019/1179
         z 8. júla 2019
         o pozícii, ktorá sa má v mene Európskej únie prijať v Spoločnom výbore EHP k zmene Protokolu 31 k Dohode o EHP o spolupráci v špecifických oblastiach mimo štyroch slobôd (rozpočtový riadok 02 04 77 03 — Prípravná akcia pre výskum v oblasti obrany)
         (Text s významom pre EHP)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 218 ods. 9,
         so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
         so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (2), a najmä na jeho článok 58 ods. 2 písm. b), článok 110 ods. 1 a článok 181,
         so zreteľom na návrh Európskej komisie,
         keďže:

                     (1)

                     Dohoda o Európskom hospodárskom priestore (3) (ďalej len „Dohoda o EHP“) nadobudla platnosť 1. januára 1994.

                     (2)

                     Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, Protokol 31 k Dohode o EHP.

                     (3)

                     Protokol 31 k Dohode o EHP obsahuje ustanovenia o spolupráci v špecifických oblastiach mimo štyroch slobôd.

                     (4)

                     Je vhodné pokračovať v spolupráci zmluvných strán Dohody o EHP na činnostiach Únie financovaných zo všeobecného rozpočtu Európskej únie, ktoré sa týkajú prípravnej akcie pre výskum v oblasti obrany.

                     (5)

                     Protokol 31 k Dohode o EHP by sa preto mal zmeniť s cieľom umožniť uvedenú rozšírenú spoluprácu od 1. januára 2019.

                     (6)

                     Pozícia Únie v Spoločnom výbore EHP by preto mala vychádzať z pripojeného návrhu rozhodnutia,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie prijať v Spoločnom výbore EHP k navrhovanej zmene Protokolu 31 k Dohode o EHP o spolupráci v špecifických oblastiach mimo štyroch slobôd, je založená na návrhu rozhodnutia Spoločného výboru EHP pripojenom k tomuto rozhodnutiu.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 8. júla 2019

                  Za Radu

                  predsedníčka

               A.-K. PEKONEN

            (1)  Ú. v. ES L 305, 30.11.1994, s. 6.

            (2)  Ú. v. EÚ L 193, 30.7.2018, s. 1.

            (3)  Ú. v. ES L 1, 3.1.1994, s. 3.

            NÁVRH
            ROZHODNUTIE SPOLOČNÉHO VÝBORU EHP
            č. …/2019
            z …,
            ktorým sa mení Protokol 31 k Dohode o EHP o spolupráci v špecifických oblastiach mimo štyroch slobôd
            SPOLOČNÝ VÝBOR EHP,
            so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,
            keďže:

                        (1)

                        Je vhodné pokračovať v spolupráci zmluvných strán Dohody o EHP na činnostiach Únie financovaných zo všeobecného rozpočtu Európskej únie, ktoré sa týkajú prípravnej akcie pre výskum v oblasti obrany.

                        (2)

                        Protokol 31 k Dohode o EHP by sa preto mal zmeniť s cieľom umožniť uvedenú rozšírenú spoluprácu od 1. januára 2019,

                  PRIJAL TOTO ROZHODNUTIE:

               Článok 1
               V článku 1 ods. 13 písm. a) protokolu 31 k Dohode o EHP sa slová „a 2018“ nahrádzajú slovami „, 2018 a 2019“.

               Článok 2
               Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP (*1).
               Uplatňuje sa od 1. januára 2019.

               Článok 3
               Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

               V Bruseli

                     Za Spoločný výbor EHP

                     predseda

                     tajomníci

                     Spoločného výboru EHP

               (*1)  [Ústavné požiadavky neboli oznámené.] [Ústavné požiadavky boli oznámené.]


Rozhodnutie Komisie z 12/06/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9350 - Santander Group / Mapfre Group) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 11/07/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9314 - AddUp / Sogeclair / PrintSky) podľa nariadenia Rady (ES) č. 139/2004 (Iba francúzské znenie je autentické)


title: Rozhodnutie Komisie (EÚ) 2019/1268 z 3. júla 2019 o navrhovanej iniciatíve občanov s názvom „Skoncujme s érou plastov v Európe“ [oznámené pod číslom C(2019) 4974]

text:
                  29.7.2019

                  SK

                  Úradný vestník Európskej únie

                  L 200/33

         ROZHODNUTIE KOMISIE (EÚ) 2019/1268
         z 3. júla 2019
         o navrhovanej iniciatíve občanov s názvom „Skoncujme s érou plastov v Európe“

               [oznámené pod číslom C(2019) 4974]

         (Iba francúzske znenie je autentické)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 211/2011 zo 16. februára 2011 o iniciatíve občanov (1), a najmä na jeho článok 4,
         keďže:

                     (1)

                     Predmet navrhovanej iniciatívy občanov s názvom „Skoncujme s érou plastov v Európe“ je tento: „Vyzývame Európsku komisiu, aby zrevidovala smernicu o vplyve určitých plastov na životné prostredie s cieľom zakázať v Európe všetky jednorazové plasty.“

                     (2)

                     Ciele navrhovanej iniciatívy občanov sú tieto: „Európska únia prekročila 10. mája limit zdrojov, ktoré planéta poskytuje. Aj napriek vedeckým správam, v ktorých sa zdôrazňuje naliehavá potreba konať, Európa vo svojom modeli nevykonáva zásadnú zmenu. Plast je príznakom tvrdohlavého odmietania faktov, ktoré je v rozpore s potrebami životného prostredia. Žiadame preto zákaz používania všetkých plastových obalov a fliaš do roku 2027 tak, aby sa mohli zaviesť konkrétne opatrenia s cieľom dodržania limitov našich zdrojov.“

                     (3)

                     Zmluva o Európskej únii (ZEÚ) posilňuje občianstvo Únie a ďalej zlepšuje demokratické fungovanie Únie okrem iného tým, že stanovuje právo každého občana zúčastňovať sa na demokratickom živote Únie prostredníctvom európskej iniciatívy občanov.

                     (4)

                     Postupy a podmienky požadované v prípade iniciatívy občanov by preto mali byť v záujme podpory účasti občanov a zaistenia väčšej prístupnosti Únie jasné, jednoduché, používateľsky ústretové a primerané povahe iniciatívy občanov.

                     (5)

                     Komisia má právomoc predkladať návrhy právnych predpisov Únie na účely vykonávania zmlúv o prijatí opatrení zameraných na dosiahnutie cieľov udržiavania, ochrany a zlepšovania kvality životného prostredia, podpory ľudského zdravia, rozvážneho a racionálneho využívania prírodných zdrojov a podpory opatrení na medzinárodnej úrovni na riešenie regionálnych alebo celosvetových problémov životného prostredia, a to predovšetkým na boj proti zmene klímy, na základe článku 192 ods. 1 ZFEÚ v spojení s článkom 191 ods. 1 ZFEÚ.

                     (6)

                     Navrhovaná iniciatíva občanov preto nie je zjavne mimo rámca právomocí Komisie predložiť návrh právneho aktu Únie na účely vykonávania zmlúv v súlade s článkom 4 ods. 2 písm. b) nariadenia.

                     (7)

                     Okrem toho bol v súlade s článkom 3 ods. 2 nariadenia vytvorený občiansky výbor a boli určené kontaktné osoby a navrhovaná iniciatíva občanov nepredstavuje zjavné zneužitie práva, nie je zjavne neopodstatnená alebo šikanujúca, ani nie je zjavne v rozpore s hodnotami Únie uvedenými v článku 2 ZEÚ.

                     (8)

                     Navrhovaná iniciatíva občanov s názvom „Skoncujme s érou plastov v Európe“ by sa preto mala zaregistrovať.

               PRIJALA TOTO ROZHODNUTIE:

            Článok 1
            Navrhovaná iniciatíva občanov s názvom „Skoncujme s érou plastov v Európe“ sa týmto registruje.

            Článok 2
            Toto rozhodnutie nadobúda účinnosť 26. júla 2019.

            Článok 3
            Toto rozhodnutie je určené organizátorom (členom občianskeho výboru) navrhovanej iniciatívy občanov s názvom „Skoncujme s érou plastov v Európe“, ktorú zastupujú Daniela PLATSCH a Alice BUSTIN konajúce ako kontaktné osoby.

            V Bruseli 3. júla 2019

                  Za Komisiu

               Frans TIMMERMANS

                  prvý podpredseda

            (1)  Ú. v. EÚ L 65, 11.3.2011, s. 1.


title: Rozhodnutie Európskeho parlamentu (EÚ) 2019/1428 z 26. marca 2019 o absolutóriu za plnenie všeobecného rozpočtu Európskej únie za rozpočtový rok 2017, oddiel VII – Výbor regiónov

text:
               27.9.2019

               SK

               Úradný vestník Európskej únie

               L 249/122

      ROZHODNUTIE EURÓPSKEHO PARLAMENTU (EÚ) 2019/1428
      z 26. marca 2019
      o absolutóriu za plnenie všeobecného rozpočtu Európskej únie za rozpočtový rok 2017, oddiel VII – Výbor regiónov
      EURÓPSKY PARLAMENT,

                  —

                  so zreteľom na všeobecný rozpočet Európskej únie na rozpočtový rok 2017 (1),

                  —

                  so zreteľom na konsolidovanú ročnú účtovnú závierku Európskej únie za rozpočtový rok 2017 [COM(2018) 521 – C8-0324/2018] (2),

                  —

                  so zreteľom na výročnú správu Výboru regiónov o vnútorných auditoch vykonaných v roku 2017 pre orgán udeľujúci absolutórium,

                  —

                  so zreteľom na výročnú správu Dvora audítorov o plnení rozpočtu za rozpočtový rok 2017 spolu s odpoveďami inštitúcií (3),

                  —

                  so zreteľom na vyhlásenie o vierohodnosti (4) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2017 v súlade s článkom 287 Zmluvy o fungovaní Európskej únie,

                  —

                  so zreteľom na článok 314 ods. 10 a články 317, 318 a 319 Zmluvy o fungovaní Európskej únie,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (5), a najmä na jeho články 55, 99, 164, 165 a 166,

                  —

                  so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (6), a najmä na jeho články 59, 118, 260, 261 a 262,

                  —

                  so zreteľom na článok 94 a prílohu IV k rokovaciemu poriadku,

                  —

                  so zreteľom na správu Výboru pre kontrolu rozpočtu (A8-0101/2019),

         1.

            udeľuje generálnemu tajomníkovi Výboru regiónov absolutórium za plnenie rozpočtu Výboru regiónov za rozpočtový rok 2017;

         2.

            uvádza svoje poznámky v priloženom uznesení;

         3.

            poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Výboru regiónov, Európskej rade, Rade, Komisii, Súdnemu dvoru Európskej únie, Dvoru audítorov, európskemu ombudsmanovi, európskemu dozornému úradníkovi pre ochranu údajov a Európskej službe pre vonkajšiu činnosť a aby zabezpečil ich uverejnenie v Úradnom vestníku Európskej únie (v sérii L).

               Predseda

            Antonio TAJANI

               Generálny tajomník

            Klaus WELLE

         (1)  Ú. v. EÚ L 51, 28.2.2017.

         (2)  Ú. v. EÚ C 348, 28.9.2018, s. 1.

         (3)  Ú. v. EÚ C 357, 4.10.2018, s. 1.

         (4)  Ú. v. EÚ C 357, 4.10.2018, s. 9.

         (5)  Ú. v. EÚ L 298, 26.10.2012, s. 1.

         (6)  Ú. v. EÚ L 193, 30.7.2018, s. 1.


Rozhodnutie Komisie z 07/10/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9532 - GLENDOWER CAPITAL / INVESTINDUSTRIAL / HTG / ROTOR) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 26/09/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9529 - BC PARTNERS / VISTA EQUITY PARTNERS / ADVANCED COMPUTER SOFTWARE GROUP) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Rady (EÚ) 2019/1763 zo 4. októbra 2019, ktorým sa stanovuje pozícia, ktorá sa má v mene Európskej únie prijať vo Výbore znalcov pre technické otázky Medzivládnej organizácie pre medzinárodnú železničnú dopravu (OTIF), pokiaľ ide o určité zmeny v špecifikácii národných registrov vozidiel (NVR) a v jednotných technických predpisoch – telematické aplikácie v nákladnej doprave (UTP TAF)

text:
                  24.10.2019

                  SK

                  Úradný vestník Európskej únie

                  L 270/79

         ROZHODNUTIE RADY (EÚ) 2019/1763
         zo 4. októbra 2019,
         ktorým sa stanovuje pozícia, ktorá sa má v mene Európskej únie prijať vo Výbore znalcov pre technické otázky Medzivládnej organizácie pre medzinárodnú železničnú dopravu (OTIF), pokiaľ ide o určité zmeny v špecifikácii národných registrov vozidiel (NVR) a v jednotných technických predpisoch – telematické aplikácie v nákladnej doprave (UTP TAF)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 91 v spojení s jej článkom 218 ods. 9,
         so zreteľom na návrh Európskej komisie,
         keďže:

                     (1)

                     Únia rozhodnutím Rady 2013/103/EÚ (1) pristúpila k Dohovoru o medzinárodnej železničnej preprave (ďalej len „dohovor COTIF“) z 9. mája 1980, zmenenému Vilniuskym protokolom z 3. júna 1999.

                     (2)

                     Zmluvnými stranami dohovoru COTIF sú všetky členské štáty s výnimkou Cypru a Malty.

                     (3)

                     V článku 13 dohovoru COTIF sa stanovuje, že činnosť Medzivládnej organizácie pre medzinárodnú železničnú dopravu (OTIF) zabezpečuje okrem iného Výbor znalcov pre technické otázky (ďalej len „CTE“ – Committee of Technical Experts). V súlade s článkom 20 ods. 1 písm. e) dohovoru COTIF a článkom 13 ods. 1, 4 a 5 jeho dodatku G (ATMF) má CTE právomoc prijímať rozhodnutia o prijatí alebo zmene špecifikácie národných registrov vozidiel (NVR – National Vehicle Registers). CTE má v súlade s článkom 20 ods. 1 písm. b) dohovoru COTIF a článkom 6 jeho dodatku F (APTU) právomoc prijímať rozhodnutia o prijatí jednotných technických predpisov – telematické aplikácie v nákladnej doprave (UTP TAF) alebo o prijatí ustanovenia, ktorým sa mení jednotný technický predpis vychádzajúci z dodatku F (APTU) a dodatku G (ATMF) k dohovoru COTIF.

                     (4)

                     CTE na svojom 12. zasadnutí, ktoré sa konalo 12. a 13. júna 2019, rozhodol o začatí písomného postupu s cieľom prijať zmeny špecifikácie NVR a zmeny dodatku I k UTP TAF.

                     (5)

                     Cieľom navrhovaných zmien je zosúladiť špecifikáciu NVR s vykonávacím rozhodnutím Komisie (EÚ) 2018/1614 (2) a UTP TAF s vykonávacím nariadením Komisie (EÚ) 2019/778 (3).

                     (6)

                     Navrhované zmeny sú v súlade s právom a so strategickými cieľmi Únie, keďže prispievajú k zladeniu právnych predpisov OTIF s príslušnými právnymi predpismi Únie, a preto by ich mala Únia podporiť.

                     (7)

                     Je vhodné stanoviť pozíciu, ktorá sa má v mene Únie prijať v CTE, keďže navrhované zmeny budú pre Úniu záväzné,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie prijať vo Výbore znalcov pre technické otázky (CTE) Medzivládnej organizácie pre medzinárodnú železničnú dopravu (OTIF), pokiaľ ide o zmeny špecifikácie NVR a dodatku I k UTP TAF, je takáto:

                        a)

                        hlasovať za zmeny špecifikácie NVR, ktoré navrhuje CTE a ktoré sú uvedené v pracovnom dokumente CTE TECH-19001-CTE12-5.1 a

                        b)

                        hlasovať za zmeny dodatku I k UTP TAF, ktoré navrhuje CTE a ktoré sú uvedené v jeho dokumente CTE TECH-18037-CTE12-5.2.

                  Pozíciu uvedenú v prvom odseku vyjadrí Komisia.

            Článok 2
            Rozhodnutia CTE sa po ich prijatí uverejnia v Úradnom vestníku Európskej únie s uvedením dňa nadobudnutia ich účinnosti.

            Článok 3
            Toto rozhodnutie nadobúda účinnosť dňom jeho prijatia.

            V Luxemburgu 4. októbra 2019

                  Za Radu

                  predsedníčka

               K. MIKKONEN

            (1)  Rozhodnutie Rady 2013/103/EÚ zo 16. júna 2011 o podpise a uzavretí Dohody medzi Európskou úniou a Medzivládnou organizáciou pre medzinárodnú železničnú prepravu o pristúpení Európskej únie k Dohovoru o medzinárodnej železničnej preprave (COTIF) z 9. mája 1980, zmenenému a doplnenému Vilniuským protokolom z 3. júna 1999 (Ú. v. EÚ L 51, 23.2.2013, s. 1).

            (2)  Vykonávacie rozhodnutie Komisie (EÚ) 2018/1614 z 25. októbra 2018, ktorým sa stanovujú špecifikácie pre registre vozidiel uvedené v článku 47 smernice Európskeho parlamentu a Rady (EÚ) 2016/797 a ktorým sa mení a zrušuje rozhodnutie Komisie 2007/756/ES (Ú. v. EÚ L 268, 26.10.2018, s. 53).

            (3)  Vykonávacie nariadenie Komisie (EÚ) 2019/778 z 16. mája 2019, ktorým sa mení nariadenie Komisie (EÚ) č. 1305/2014, pokiaľ ide o riadenie zmien (Ú. v. EÚ L 139I, 27.5.2019, s. 356).


Rozhodnutie Komisie z 14/11/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9588 - SHELL ENERGY RETAIL / HUDSON ENERGY SUPPLY) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Rady (EÚ) 2019/2025 z 18. novembra 2019 o podpise v mene Európskej únie a predbežnom vykonávaní Protokolu, ktorým sa mení Medzinárodný dohovor o zachovaní atlantických tuniakov

text:
                  4.12.2019

                  SK

                  Úradný vestník Európskej únie

                  L 313/1

         ROZHODNUTIE RADY (EÚ) 2019/2025
         z 18. novembra 2019
         o podpise v mene Európskej únie a predbežnom vykonávaní Protokolu, ktorým sa mení Medzinárodný dohovor o zachovaní atlantických tuniakov
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 43 v spojení s článkom 218 ods. 5,
         so zreteľom na návrh Európskej komisie,
         keďže:

                     (1)

                     Rada 13. mája 2013 poverila Komisiu začatím rokovaní o zmenách Medzinárodného dohovoru o zachovaní atlantických tuniakov (1) (ďalej len „ICCAT“). Tieto rokovania boli úspešne uzavreté v novembri 2018.

                     (2)

                     Výsledný protokol, ktorým sa mení Medzinárodný dohovor o zachovaní atlantických tuniakov (ďalej len „protokol“) by mal zlepšiť účinnosť ICCAT a posilniť ochranu a riadenie druhov v jeho kompetencii.

                     (3)

                     V nariadení Európskeho parlamentu a Rady (EÚ) č. 1380/2013 (2) sa stanovuje, že Únia zabezpečuje, aby boli rybolovné a akvakultúrne činnosti dlhodobo environmentálne udržateľné a riadili sa spôsobom, ktorý je v súlade s cieľmi, ktorými je dosiahnuť hospodársky a sociálny prínos a prínos v oblasti zamestnanosti, a prispieť k dostupnosti dodávok potravín. V uvedenom nariadení sa takisto stanovuje, že Únia má pri riadení rybárstva uplatňovať prístup predbežnej opatrnosti a zabezpečiť, aby sa pri využívaní živých morských biologických zdrojov populácie lovených druhov obnovovali a udržiavali nad úrovňami, pri ktorých možno dosiahnuť maximálny udržateľný výnos. Okrem toho sa v ňom stanovuje, že Únia má prijímať riadiace a ochranné opatrenia na základe najlepších dostupných vedeckých odporúčaní, podporovať prehlbovanie vedeckých poznatkov a odporúčaní, postupne eliminovať odhadzovanie úlovkov a presadzovať rybolovné metódy, ktoré prispievajú k selektívnejšiemu rybolovu, zabraňovaniu nechceným úlovkom a maximálnemu možnému zníženiu ich množstva, ako aj rybolovu s malým vplyvom na morské ekosystémy a rybolovné zdroje. Okrem toho sa v nariadení (EÚ) č. 1380/2013 špecificky uvádza, že dané ciele a zásady má Únia uplatňovať v rámci vonkajších vzťahov v oblasti rybárstva. Protokol je v súlade s uvedenými cieľmi.

                     (4)

                     Ako sa uvádza v spoločnom oznámení Európskej komisie a vysokého predstaviteľa Únie pre zahraničné veci a bezpečnostnú politiku s názvom „Medzinárodná správa oceánov: program pre budúcnosť našich oceánov“ a v záveroch Rady k uvedenému spoločnému oznámeniu, podstatou činnosti Únie v týchto fórach je presadzovanie opatrení na podporu a zefektívnenie činnosti regionálnych organizácií pre riadenie rybárstva (RFMO) a v prípade potreby zlepšenie ich správy. Protokol v plnej miere zodpovedá uvedeným cieľom.

                     (5)

                     Protokol by sa mal podpísať v mene Únie.

                     (6)

                     Ak protokol nadobudne platnosť pre ostatné zmluvné strany skôr, než Únia dokončí svoje vnútorné ratifikačné postupy, mal by sa zo strany Únie vykonávať predbežne od tohto nadobudnutia platnosti do ukončenia postupov potrebných na jeho nadobudnutie platnosti pre Úniu,

               PRIJALA TOTO ROZHODNUTIE:

            Článok 1
            Týmto sa v mene Únie schvaľuje podpis Protokolu, ktorým sa mení Medzinárodný dohovor o zachovaní atlantických tuniakov (ďalej len „protokol“), s výhradou uzavretia uvedeného protokolu.
            Text protokolu je pripojený k tomuto rozhodnutiu.

            Článok 2
            Týmto sa predseda Rady poveruje určiť osobu(-y) splnomocnenú(-é) podpísať protokol v mene Únie..

            Článok 3
            Protokol sa predbežne vykonáva od nadobudnutia jeho platnosti v súlade s článkom 13 protokolu a s podmienkami v ňom stanovenými do ukončenia postupov potrebných na jeho nadobudnutie platnosti pre Úniu.

            Článok 4
            Toto rozhodnutie nadobúda účinnosť dňom jeho prijatia.

            V Bruseli 18. novembra 2019

                  Za Radu

                  Predseda

               J. LEPPÄ

            (1)  Ú. v. ES L 162, 18.6.1986, s. 34.

            (2)  Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).


title: Rozhodnutie Rady (EÚ) 2019/2119 z 21. novembra 2019 o pozícii, ktorá sa má v mene Európskej únie zaujať na treťom zasadnutí konferencie zmluvných strán Minamatského dohovoru o ortuti pokiaľ ide o prijatie rozhodnutia, ktorým sa stanovujú prahové hodnoty pre odpadovú ortuť uvedené v článku 11 ods. 2 uvedeného dohovoru

text:
                  11.12.2019

                  SK

                  Úradný vestník Európskej únie

                  L 320/117

         ROZHODNUTIE RADY (EÚ) 2019/2119
         z 21. novembra 2019
         o pozícii, ktorá sa má v mene Európskej únie zaujať na treťom zasadnutí konferencie zmluvných strán Minamatského dohovoru o ortuti pokiaľ ide o prijatie rozhodnutia, ktorým sa stanovujú prahové hodnoty pre odpadovú ortuť uvedené v článku 11 ods. 2 uvedeného dohovoru
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 192 ods. 1 v spojení s článkom 218 ods. 9,
         so zreteľom na návrh Európskej komisie,
         keďže:

                     (1)

                     Rozhodnutím Rady (EÚ) 2017/939 (1) Únia uzavrela Minamatský dohovor o ortuti (2)(ďalej len „dohovor“), ktorý nadobudol platnosť 16. augusta 2017.

                     (2)

                     V súlade s rozhodnutím MC-1/1 o rokovacom poriadku, ktorý prijala konferencia zmluvných strán dohovoru na svojom prvom zasadnutí, zmluvné strany majú vynaložiť maximálne úsilie na dosiahnutie dohody o všetkých podstatných záležitostiach formou konsenzu.

                     (3)

                     Očakáva sa, že konferencia zmluvných strán dohovoru na svojom treťom zasadnutí 25. – 29. novembra 2019 (ďalej len „COP3“) prijme rozhodnutie (ďalej len „navrhované rozhodnutie“) o prahových hodnotách pre odpadovú ortuť podľa článku 11 ods. 2 dohovoru, ktorým by sa vymedzil rozsah pôsobnosti článku 11 (odpadová ortuť) dohovoru vo vzťahu k odpadu. S odpadovou ortuťou, na ktorú by sa vzťahoval článok 11 ods. 2 dohovoru, by sa preto malo nakladať environmentálne vhodným spôsobom podľa článku 11 ods. 3 dohovoru. Každá prahová hodnota stanovená podľa článku 11 ods. 2 dohovoru vrátane prahovej hodnoty pre odpad kontaminovaný ortuťou alebo zlúčeninami ortuti by preto mala byť stanovená na takej úrovni, aby sa zabezpečilo, že so všetkým takýmto odpadom, ktorý preukazuje riziko pre ľudské zdravie alebo životné prostredie, sa nakladá environmentálne vhodným spôsobom.

                     (4)

                     Je vhodné stanoviť pozíciu, ktorá sa má v mene Únie zaujať na COP3, vzhľadom na to, že v prípade prijatia bude mať navrhované rozhodnutie právne účinky, keďže zmluvné strany dohovoru budú musieť prijať opatrenia na jeho vykonávanie na vnútroštátnej a/alebo regionálnej úrovni.

                     (5)

                     Únia významne prispela k príprave ustanovení o odpade v dohovore a k práci expertov v období medzi zasadnutiami, ktorá sa začala na základe rozhodnutia MC-2/2 prijatého konferenciou zmluvných strán dohovoru na jej druhom zasadnutí a ktorá viedla k navrhovanému rozhodnutiu.

                     (6)

                        Acquis Únie už vyžaduje, aby sa so všetkou odpadovou ortuťou uvedenou v článku 11 ods. 2 dohovoru nakladalo tak, aby nebolo ohrozené ľudské zdravie ani poškodené životné prostredie, a to bez ohľadu na obsah ortuti.

                     (7)

                     Únia by mala podporiť prijatie len takého rozhodnutia COP3, ktoré je v súlade s acquis Únie,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie zaujať na treťom zasadnutí konferencie zmluvných strán Minamatského dohovoru o ortuti (COP3), je podporiť prijatie rozhodnutia o prahových hodnotách pre odpadovú ortuť, ktoré je v súlade s acquis Únie.

            Článok 2
            V závislosti od vývoja počas COP3 sa zástupcovia Únie môžu bez ďalšieho rozhodnutia Rady priamo na mieste po konzultácii s členskými štátmi počas koordinačných zasadnutí dohodnúť na úprave pozície uvedenej v článku 1 v rozsahu, v akom je v súlade s acquis Únie.

            Článok 3
            Toto rozhodnutie nadobúda účinnosť dňom jeho prijatia.

            V Bruseli 21. novembra 2019

                  Za Radu

                  predsedníčka

               H. KOSONEN

            (1)  Rozhodnutie Rady (EÚ) 2017/939 z 11. mája 2017 o uzavretí Minamatského dohovoru o ortuti v mene Európskej únie (Ú. v. EÚ L 142, 2.6.2017, s. 4).

            (2)  Ú. v. EÚ L 142, 2.6.2017, s. 6.